Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 482

2. Az egészségügyi szakmai alapozó oktatás célja A szakmai alapozó oktatás célja olyan általános ismeretek nyújtása, olyan értékek tudatosítása, mélyítése és olyan gyakorlati képességek kialakítása, valamint azon készségek fejlesztése, melyek megalapozzák és formálják az egészségügyi szakmákhoz szükséges szemlélet kialakítását. A tanítás célja, hogy felkészítse a tanulókat az önálló és csoportban végzendő tevékenységekre, ezeken keresztül megfelelő tapasztalatszerzésre. Emellett segíteni kell a megalapozott pályaválasztási döntést, a segítő attitűd megerősödését, hogy a tanulók szociálisan érzékeny emberként képesek legyenek segíteni rászoruló embertársaikon. A szakmai alapozó oktatás célja alapvetően azoknak a funkcionális készségeknek, képességeknek a fejlesztése, amelyek a mindennapi élethez és a szakképzésbe való belépéshez feltétlenül szükségesek. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes